open-index/open-wikipedia-markdown huggingface dataset:
Grend

**Grend** eller et **grendesamfunn** (fra norrønt *grend*; beslektet med granne, nabo) er en samling med gårder, hus, eller hytter. Grend (er avledet av granne – grannelag) betegner en gruppe av gårder som ligger mer eller mindre samlet og er skilt fra andre grupper med utmark, skog eller liknende. Grenden er en mindre enhet enn en bygd, som således kan inneholde en eller flere grender. Grendesamfunnene langs kysten kalles gjerne fiskevær.

I mange grender var det i en tid skikk å bygge såkalte grendehus, et forsamlingslokale der grendens innbyggere kunne samles. Også bedehustradisjonen stikker dypt i mange grendesamfunn. Fra gammelt av kjenner man også til såkalte grendeskoler, små skoler som i dag enten er nedlagt eller har blitt til flerdelte skoler eller skoler for 1.–3. klassetrinn.

Større grendesamfunn, sentralt plassert i bygden, har i mange tilfeller utviklet seg til tettsted og endatil til byer. Eksempler på dette er bygdesentrene oppover i dalførene, eksempelvis Gol og Geilo i Hallingdal. Hokksund er et eksempel på en grend som først utviklet seg til et tettsted, deretter til en by. 

Den klassiske grenden består likevel av langt færre, eller til og med ganske få hus, som oftest bygd med en viss geografisk nærhet til hverandre. Dette gjør at grender og heller ikke bygder sjelden er utviklet til tettsteder ifølge den offisielle definisjonen av begrepet. 

## Se også
* Grendehus
* Bygd
* Fiskevær
* Landsbygd

## Referanser
Den russisk-østerrikske tyrkerkrig (1736–1739)

**Den russisk-østerrikske tyrkerkrig i årene 1736 til 1739** (også kalt *4. russiske tyrkerkrig* og *7. østerrikske tyrkerkrig*) var en krig ført av de allierte landene Russland og Østerrike mot Det osmanske rike.

## Russisk posisjonering før krigen

Krigen ble utløst av problemer som oppstod etter Den polske tronfølgekrig og som følge av en rekke mindre angrep fra Krim-tatarer. Samtidig forsøkte Russland å utvide sitt territorium til Svartehavet, mens Østerrike ønsket å erobre områder på Balkan. Konflikten inngikk i en rekke av konflikter mellom Russland og Østerrike på den ene siden og tyrkerne på den andre.

Da krigen brøt ut, hadde Russland sikret seg en gunstig posisjon som følge av at de hadde lyktes med å oppnå en rekke avtaler med Perserriket i årene 1732 til 1736, en periode hvor perserne også var i krig med Det osmanske riket. I tillegg hadde russerne sikret seg polsk støtte ved å bidra til at August III fikk den polske tronen på bekostning av den franskstøttede Stanisław I Leszczyński. Frankrike støttet også Det osmanske riket.

## Krigsforløpet
Casus belli var de stadige angrepene fra Krim-tatarene i Kaukasus. I 1736 vurderte de russiske militære myndighetene det for nødvendig å innta Azov og Krim. 20. mai 1736 krysset den russiske hæren ved Dnepr med 62&nbsp;000 mann under ledelse av feltmarskalk Burkhard Christoph von Münnich. Han inntok den osmanske festningen ved Perekop på Perekopeidet og Bakhtsjysaraj 17. juni. Epidemier og mangel på forsyninger førte imidlertid til at Münnich måtte trekke de russiske soldatene tilbake til Ukraina.

19. juni erobret imidlertid en russisk styrke på 28&nbsp;000 mann ved Don under ledelse av grev Peter von Lacy og med støtte fra marinefartøyer på elven festningen ved Azov. I juli året etter inntok Münnick den osmanske festningen ved Otsjakiv og marsjerte senere samme måned mot Krim og slo styrkene fra Krim-khanatet i en rekke mindre slag før Karasubazar på Krim ble erobret. Men nok en gang måtte russerne trekke seg tilbake på grunn av den vanskelige forsyningssituasjonen.

I 1738 gikk Østerrike inn i krigen på russisk side, men militært sett var dette året rolig, mens det pågikk mislykkede fredsforhandlinger. 17. august 1739 sto det et større slag ved Khotyn i Ukraina, hvor de russiske styrkene under ledelse av Münnick slo styrkene fra Det osmanske riket og inntok den osmanske festningen der, samt byen Iaşi. Samtidig slo de osmanske styrkene Østerrike på Balkan og disse undertegnet 21. august en separatfred i Beograd.

Dette, kombinert med frykt for en svensk invasjon, gjorde at russerne inngikk en fredsavtale med Det osmanske riket 18. september i Nevşehir.
Sørafrikansk tegnspråk

**Sørafrikansk tegnspråk** (SASL) er et tegnspråk som brukes i Sør-Afrika. Språket har blitt inkludert i Sør-Afrikas grunnlov og akseptert som offisielt språk for undervisning og opplæring av døve. 

SASL har et standardisert nasjonalspråk, men har også en rekke semi-standardiserte dialekter. Statusen til SASL gjør Sør-Afrika til ett av få land som offisielt anerkjenner tegnspråk.

SASL er beslektet med britisk, irsk og australsk tegnspråk og har enkelte felles tegn med amerikansk tegnspråk.

Antall brukere vites ikke sikkert, men et anslag fra 1989 sier .

## Se også
* Tegnspråk

## Referanser


## Kilder
* SASL
* Språkets typologi
* Om SASL i Sør-Afrika 

## Eksterne lenker
* DeafSA 
* Worcester Institutt for døve
* Wits University Centre for Deaf Studies- senter for døvestudier
Ndebele (språk)

**Ndebele** er navn på to bantuspråk:
* Nordndebele, snakkes i Zimbabwe
* Sørndebele, snakkes i Sør-Afrika
Teodor II

**Teodor II** (født ca 840 kanskje i Roma, død i desember 897 i Roma) var pave i 20 dager i desember 897 frem til sin død. Hans tid var i en periode med partipolitiske stridigheder i den katolske kirke, som var preget av tidens føydale vold og uorden i Italia. Hqans viktigste embedshandling var å annullere kadaversynoden. 

## Liv og virke
### Bakgrunn
Theodor var sønn til en mann ved navn Fotinus; det hevdes at dette var selveste patriarken i Konstantinopel.Han ble ordinert til prest av pave Stefan V. Broren Teodosius var biskop. 

### Pave
Som sin forgjenger var Teodor tilhenger av Formosus. Noen historikere mener at Romanus var blitt avsatt fordi han ikke hadde handlet for å gjenopprette Formosus' ære raskt nok, selv om andre antyder at han ble fjernet av tilhengere av Stefan VI.

I løpet av de få dager han satt på pavestolen, rakk han å gjeninnsette prestene som pave Stefan VI hadde avsatt, beordre at deres fremtvungne avskjedsbegjæringer skulle brennes, og erklærte Formosus' forordninger for gyldige. Sistnevnte paves levninger var blitt kastet i Tiberen av pave Stefan VI etter den såkalte kadaversynoden, men pave Teodor lot ham begraves igjen i Peterskirken.

Under kadaversynoden ble Formosus (død 896) gravd opp åtte måneder etter sin død, et skjelett iført en muggen strieskjorte, og ble kledd i prestedrakt og satt på tronen i rådssalen. Så gikk man i gang med en rettssak mot ham. Kardinalene skrek sine anklager mot ham, mens en diakon svarte på anklagene. Han ble kjent skyldig, og alle hans forordninger annullert. Tre fingre ble kuttet av ham, og han ble først kastet i en grav, siden i Tiberen. 

Fra hans samtidige Frodoard finnes det opplysninger om at pave Teodor II var godt likt i presteskapet, at han selv skulle ha vært fredselskende, fredelig, måteholden, from og en velgjører for de fattige.

Dødsårsaken til pave Teodor er ikke kjent. Dermed har noen forfattere, som for eksempel Wendy Reardon fremholdt muligheten for at dødsfallet ikke var naturlig. Horace Kinder Mann gir en alternativ hypotese i sin pavehistorie; at det er mulig at man med vilje ved visse anledninger valgte til pave folk som var gamle eller syke - at man ikke ønsket seg noe langvarig pontifikat. Pave Teodor ble begravet i Peterskirken, men hans gravmæle gikk tapt i forbindelse med rivingen forut for med byggingen av den nye Peterskirken flere århundrer etter .

## Referanser


## Kilder
* Artikkelen bygger delvis på oversatt materiale fra Catholic Encyclopedia, Volume XIV (1912)

## Litteratur
* 
* 
* 
* 
* 
* 
* 
* Catholic Encyklopedia av 1913: *Pope Theodore II*, bind 14, ved Horace Kinder Mann.
Sjøholt

**Sjøholt** er et tettsted bygda Ørskog i Ålesund kommune. Det var administrasjonssenteret i Ørskog kommune i Møre og Romsdal inntil Ørskog ble del av Ålesund 1. januar 2020. Tettstedet har  innbyggere per 1. januar , og ligger ved Ørskogvika i Storfjorden på Sunnmøre.

Sjøholt er et knutepunkt hvor Europavei 39, fra Romsdal over Ørskogfjellet møter fylkesvei 650 langs nordsiden av Storfjorden. Gjennom Sjøholt går Europavei 136 (E136), en europavei som går fra Ålesund gjennom Romsdalen til Dombås der den møter E6. Mellom Spjelkavik og Brastad, i Vestnes kommune, følger den samme trasé som E39. Det er ca.&nbsp;30&nbsp;km til Moa og 40&nbsp;km til Ålesund sentrum. 10&nbsp;km i nordvestlig retning ligger Skodje, 25&nbsp;km i sørøstlig retning til Stordal og i nordøstlig retning til Vestnes sentrum er det ca.&nbsp;25&nbsp;km.

## Referanser


## Eksterne lenker
* Digitalt fortalt: «Gamlekaia på Sjøholt» (skrevet av Tore Gjære, Ørskog) (besøkt 2. april 2012)


Fil:Sjoholt.JPG|Sjøholt er tettstedet og administrasjonssenteret i Ørskog kommune, her sett fra «Verahornet».
Fil:Sjøholt gate Hotell Sjøholt til høyre - NB MS G4 0046.jpg|Sjøholt hotell rundt år 1900. 
Fil:Søholt Sønmøre - NB MS G4 0045.jpg|Sjøholt omkring 1900 
Fil:Orskogkyrkje1-Sjoholt-HH.jpg|Ørskog kirke
File:8552 Indhøsting af korn i Norge - no-nb digifoto 20160404 00032 bldsa L KK0288 (cropped).jpg|Skuronn ca 1890
Purpurfargen

***Purpurfargen*** (originaltittel: *The Color Purple*) er en amerikansk spillefilm fra 1985 regissert av Steven Spielberg.

Filmen er en filmatisering av Alice Walkers prisbelønte bok *The Color Purple* og handler om Celie, en ung, farget jente som vokser opp på landet i USA på begynnelsen av 1900-tallet. Vi følger henne i 30 år av hennes liv, fra og med fylte 14 år i 1909.

Filmen hadde premiere 18. desember 1985. Den ble nominert til elleve Oscar-priser, men vant ingen.

Whoopi Goldberg debuterte som filmskuespiller i rollen som Celie. Andre roller er besatt av blant annet Danny Glover og Oprah Winfrey.

## Sammendrag
I 1909 er Celie en afroamerikansk jente på landsbygda i Georgia som har fått to barn sammen med sin voldelige far, og begge barna er tatt fra henne av faren som selger de til en prest og hans kone. Faren hennes gir henne deretter bort som kone til enkemannen Albert "Mister" Johnson, som allerede har tre barn og som begynner å misbruke Celie og behandler barna sine dårlig. Celies yngre søster, Nettie, den eneste personen som virkelig elsker henne, flykter hjemmefra når faren deres begynner å misbruke henne og hun går til Celie og Mister. Søstrene lover å skrive brev til hverandre, hvis de noen gang blir splittet fra hverandre. Men en dag forsøker Mister å voldta Nettie når de er på vei til skolen.

Syv år senere er Celie nå voksen og har unngått å slåss mot Mister sitt fortsatte misbruk og vold. Hans eldste sønn, Harpo, gifter seg med sin gravide kjæreste, Sofia. Etter Misters råd forsøker Harpo å overmanne og slå Sofia i et forsøk på å kontrollere henne bedre. Konfrontert med hennes egen manglende evne til å stå opp mot overgrep, råder hun også Harpo til å begynne å slå Sofia. Sofia konfronterer deretter Celie med det hun fortalte Harpo. Hun avslører også at hun har måttet bekjempe overgrep fra flere menn i deres familie. Sofia truer med å drepe Harpo hvis han bruker vold mot henne. Når Harpo ikke forandrer seg, forlater Sofia ham og hun tar barna deres med seg.

## Skuespillere
* Danny Glover som Mister
* Whoopi Goldberg som Celie
* Desreta Jackson som en ung Celie
* Oprah Winfrey som Sofia
* Margaret Avery som Shug Avery
* Akosua Busia som Nettie
* Adolph Caesar som Mister's far.
* Willard Pugh som Harpo
* Rae Dawn Chong som Squeak
* Laurence Fishburne som Swain
* Carl Anderson som en prest ved navn Samuel
* Grand Bush som Randy
* Dana Ivey som Ms. Millie
* Bennet Guillory som Grady
* James Tillis som Henry "Buster" Broadnax
* Leonard Jackson som Celie and Nettie's far.

## Referanser


## Eksterne lenker
*
Nes prestegård

**Nes prestegård** (Gamle Nes gård eller egentlig bare Nes) er den historiske og navnemessige bakgrunnen for Nes kommune i Akershus. Prestegården ligger i dag på Disen. Selv om gården ikke lenger eksisterer som egen enhet, lever navnet videre både som kommunenavn og i en rekke offentlige og kirkelige sammenhenger i romerikskommunen. 

## Historikk
Gamle Nes prestegård lå like ved neset der Glomma og Vorma møtes, men etter store jordras i 1725, 1728 og 1737 ble mesteparten av jordveien vasket ut i elvene. Nabogårdene (den gang som nå) var Ullershov og Disen. Etter at store deler av prestegården (Gamle Nes) hadde forsvunnet i ras, ble prestegården flyttet til nabogården Disen (der soknepresten fortsatt har sin bolig). Gamle Nes prestegård hadde fra før store skogeiendommer som samtidig ble overført til Disen gård tillike med de gjenværende jordene ute på neset, rundt det som i dag er kirkeruinene. 

Fra ca 1740 tilsvarer Nes prestegård mer eller mindre den «gamle» Disen gårds jordvei. Gamle Nes prestegård tilhører fortsatt Opplysningsvesenets fond v/Den norske kirke. Det gjelder også presteboligen på Disen. Kirkeruinene på neset der Glomma og Vorma møtes er offentlig eiendom og tilhører dermed verken Ullershov eller Disen gårder, men er en rest av Gamle Nes gård der man ikke lenger kan se et gårdstun, men som likevel er det historiske midtpunkt og navnemessige opphav for hele kommunen.   

## Hovedbygningen
Hovedbygningen på Nes prestegård er bygget i 1787. Grunnplanet er på 250 kvadratmeter. Embetsgården er reist med to etasjer med sentral, majestetisk trappegang. Det er ca. fire meter takhøyde i hver etasje i tillegg til loft og krypkjeller. Boligen ble reist etter Jens Colstrups tid som prost/sokneprest til Nes. Boligen tilhører Kirken ved Opplysningsvesenets fond.

Over inngangspartiet er malt «Herren hegne huset».

## Referanser


## Kilder
* *Gamle Nes, Glimt fra 1000 års historie* (Årnes Rotary klubb) ISBN 9788230318119
* Om Nes prestegård på nettsidene til Opplysningsvesenets fond (med bilder). Besøkt 20.&nbsp;januar 2024.
C.M. Seehuus

**Carl Magnus Seehuus** ofte bare **C.M. Seehuus** (født 20. mai 1864 i Kristiansund, død 4. april 1951 i Skien) var pastor i baptistmenigheten i Skien i Telemark. Han brøt senere med baptistene og dannet en ny menighet, *Menigheten i Totalen*. Den kom til å bli den første pinsemenighet i Norge og Norden, senere kalt bare *Tabernaklet*, nå Pinsekirken Tabernaklet Skien.

Han var gift med Ida B. Seehuus (født 1868 i Concord, Wisconsin, USA, død 1928 i Skien).

## Liv og virke
### Studier, tidlig virke
C.M. Seehuus studerte ved Baptist Union Theological Seminary i Morgan Park i Chicago i årene 1885-1888. Tilbake i Norge ble han ansatt som reisesekretær i Norsk Søndagsskoleunion hvor han arbeidet ut fra Kristiania og Moss. 

### Pastor
Han kom til Skien i 1895, hvor han sa ja til kallet å bli pastor i Skien baptistmenighet i 1899. 

Tidlig 1900-tallet hadde flere kristne  en lengsel etter en berøring av Den hellige ånd, og det var en lengsel etter hellighet. I 1905 var vekkelsen i Wales på sitt høydepunkt, og mange i Skien, opplevde en dyp trang i hjertet, etter en større vekkelse også i Skien og i Norge. 
   
I 1905 brøt en stor vekkelse ut i baptistmenigheten i Skien. Mange, særlig ynge mennesker ble frelst. Møtene var preget av «kraft og salvelse». Det var umulig å skaffe plass til alle som ville inn på møtene.

På slutten av 1906 eller tidlig i 1907 begynte enkelte av medlemmer i menigheten å tale i tunger, og det var helt nytt og ukjent. Mange var skeptiske. Seehuus tok dette opp som egen sak på menighetsmøtet 10. mars 1907.  Fra referatet: *… Ingensinde før har alvorligere sak vært behandlet, idet der samtidig med en sterk vekkende bevegelse, en for oss ny åndsretning har grepet om seg, hvor i forbindelse med en synlig åndsfylde følger over enkelte en foreteelse, lik den i Pauli brev til Korinterne 14. kap. beskrevne tungetale, overfor hvilket menigheten har hatt forskjellige meninger …*. Det ble splittelse i menigheten og det kom forslag om å forby tungetale på møtene. Saken fikk ingen løsning.

### Splittelse
Den 27. januar 1908 innleverte Seehuus sin oppsigelse, med virkning fra 1. februar. Som grunn angav han *en uoverensstemmelse mellom ham og en del menighetstjenere og menighetsmedlemmer angående nådegavene og deres bruk i møtene*. Familien Seehuus og omtrent 25 andre meldte seg ut av Skien baptistmenighet. Seehuus dannet en ny menighet i Skien, den fikk navnet *Tabernaklet*. Dette var den første menighet i det som skulle bli den norske pinsebevegelsen. Menigheten ble grunnlagt 24. april 1908.

## Referanser


## Litteratur
* 
* 

## Eksterne lenker
* www.trygve4.tripod.com – Seehuus, erindringer
* Pinsebevegelsen i Norge
Tamang Ghedung

**Tamang Ghedung** er den store, halvoffisielle, samlende organisasjonen for tamang-folket i Nepal.

Tamang-folket snakker et tibeto-burmesisk språk og er tradisjonelt buddhister. De er den største janjati-minoritetene i det nepalere kaller *ås-distriktene*, med ei befolkning på rundt 3 millioner. De har blitt utsatt for hard diskriminering under det hinduiske kongedømmet som har herska siden 1768.

Tamang Gedung er organisert i 62 av Nepals 75 distrikter, og har 500 lokale landsbykomiteer. Den er oppfatta som representativ for tamang-folket i Nepal, og samarbeider også med tamang-organisasjoner i andre land.

Organisasjonen blei starta i 1956, men under det kongelige diktaturet var den forbudt fra 1960, og blei først legal igjen etter demokratirevolusjonen Jana Andolan 1990.

Tamang Ghedung har samarbeida med Nepal Federation of Indigenous Nationalities (NEFIN). Men mens NEFIN våren 2007 har kommet til å samarbeide nært med den statig mer ekstreme madhesi-organisasjonen MJF, og også blitt anklaga for å ha blitt infiltrert av royalistiske tilhengere av kong Gyanendra, har Tamang Ghedung gått fri for kritikk av denne typen.

Da Tamang Gedung hadde sitt 6. landsmøte i Katmandu i april 2007, blei møtet åpna av ordfører i overgangsparlamentet *Subash Nembang*, og representanter fra alle de største partiene var med i åpningsdiskusjonen om *kampanjen for en sjølstyrt Tamsaling-republikk*.

Rundt 400 representanter fra 23 ulike tamang-organisasjoner deltok på landsmøtet.

## Eksterne lenker
* 
* Nepal Tamang Ghedung meet begins (På engelsk. Nyhetsartikkel om den 6. nasjonale kongressen til Tamang Ghedung. Fra The Himalayan Times, 7. april 2007.)
Beteslekta

* *[[Beta adanensis]]*
* *[[Beta atriplicifolia]]*
* *[[Beta lomatogona]]*
* *[[Beta nana]]*
* *[[Beta patellaris]]*
* *[[Beta patula]]*
* *[[Beta procumbens]]*
* *[[Beta trigyna]]*
* *[[Beta trojana]]*
* bladbete
* rødbete
* sukkerbete 

**Beteslekta** (*Beta*) er en gruppe planter i amarantfamilien. Den tilhørte tidligere meldefamilien.

Det er ett- og toårige urter med opprett vekst og tykke, hårløse blader. Blomstene er samlet i endestilte, aksaktige nøkler. De enkelte blomstene er små og bruskaktige. Frukten er en flat kapsel med et oppspringende lokk.

## Se også
* rødbete
* Sukkerbete
* Bladbete

## Eksterne lenker
*
Beta (andre betydninger)

**Beta** kan sikte til:

* Beta (Β, β), en bokstav i det greske alfabetet
* Beta (motorsykkelprodusent)
* Betablokker (β-blokker), en legemiddelgruppe
* ''Beta'' (botanikk), vitenskapelig navn på beteslekta
* Betacam, et videobånd
* Betamax, et videoavspillingssystem
* Betaversjon, et stadium i utviklingen av et dataprogram
* Betapartikkel, et høyenergetisk elektron eller positron
* Betastråling (β-stråling), elektronstråling som følge av nedbrytning av radioaktive stoffer
* Beta. Scandinavian Journal of Business Research er et forskningstidsskrift innen bedriftsøkonomi
* BETA (programmeringsspråk)
Gorkha (distrikt)

**Gorkha** er et av Nepals 75 administrative distrikter.

## Historie

Distriktet har navnet etter kongedømmet Gorkha, som opprinnelig lå i det nåværende distriktet, men på 1700-tallet danna utgangspunktet for den moderne staten Nepal. Fram til 1930 var Gorkha det nåværende Nepals offisielle navn.

I distriktet ligger også den historiske byen Gorkha. Den var hjembyen til Shah-dynastiet, som har sittet på tronen i Nepal fra 1768, da kong Prithvi Narayan Shah erobra Katmandudalen. Byen Gorkha er et kjent turistmål.

## Administrativ inndeling

Gorkha-distriktet ligger i *Ghandaki Sone* i *Vestregionen*, vel 10 norske mil nordvest for Katmandu. Det reknes til Nepals åsdistrikter, men den nordligste delen hører til Himalaya.

Gorkha grenser i sør og vest mot distriktet Tanahu, videre nordover i vest mot Lamjung og Manang, i nord mot provinsen Tibet i Kina, i øst og sør mot Dhading, og i sør mot Chitwan.

Hovedstaden Prithvinarayan hadde i 2005 anslagsvis 27 000 innbyggere.

Antall distriktsutviklingskomiteer er 66. Bykommuner 1. Bybefolkninga i 2001 var 8,9 %.

## Nasjonale minoriteter

Sjøl om det herskerkende dynastiet i Gorkha snakka nepali, er distriktet historisk dominert av nasjonale minoriteter som snakker tibeto-burmesiske språk, spesielt varianter av tamang og gurung. Flere byer har newar-innslag, og den gamle borgen i Gorkha by er et berømt eksempel på newar-arkitektur. I det sørlige Gorkha fins det innslag av chepang.

Fra folketellinga i 1991 til 2001 gikk andelen hinduer ned fra 89,9 % til 72,8 %. Andelen buddhister økte fra 8,9 % til 25,2 %, andre (som bl.a. omfatter den gamle tibetanske religionen bön) fra 0,5 % til 1,1 %. Dette skyldes økt politisk og religiøs bevissthet hos de nasjonale minoritetene.

## Naturparker, høye fjell

I den nordligste høyfjells-delen av Gorkha-distriktet, ligger det store Annapurna naturnvernområde, som også fortsetter inn i nabostatene.

Fjellkjeden Mansiri Himal (også kjent som Gorkha-massivet) ligger i naturparken. Typisk for fjellkjeden er den voldsomme høydeforskjellen i forhold til landskapet rundt.

Manaslu, 8 163 moh, verdens 8. høyeste og nepals 7. Nepals høyeste fjell, er den høyeste toppen i Mansiri Himal. Toppen ligger i Gorkhas nordvest, nær grensa til Manang.

Nest høyeste topp i kjeden er Himalchuli, 7893 moh og verdens 18. høyeste fjell.  Kjedens 3. høyeste er Ngadi Chuli, 7 871 moh og verdens 20. høyeste. Begge ligger i Gorkhas nordvest, på grensa til Manang.

## Kjente nepalere
Blant kjente nålevende nepalere fra Gorkha er Baburam Bhattarai, ansett for å være nr. 2 i maoistpartiet NKP(Maobadi). Partiets mest kjente kvinnelige leder Hisila Yami, som er minister for offentlige arbeider i Nepals overgangsregjering 2007, er også født i Gorkha.

## Referanser


## Eksterne lenker
* Kart over Gorkha-distriktet
* Kart med helseindikatorer (på engelsk)
Udayapur (distrikt)

**Udayapur** (nepali उदयपुर जिल्ला) er et av Nepals 75 distrikter.

Udayapurs areal er 2 063 km², og befolkningen var i 2001 287 689. 

Det hører til *Sagarmatha Sone* i *Østregionen* og regnes til *åsdistriktene*. Hovedstaden heter *Gaighat*.

I vest grenser Udayapur mot Sindhuli, i nord mot Okhaldhunga, Khotang og Bhojpur, i øst mot Sunsari, i sørøst mot Saptari og i sørvest mot Siraha.

Største by er Triyuga (befolkning 2005 anslått til 63 340).

Antall distriktsutviklingskomiteer 44. Bykommuner 1. Bybefolkninga i 2001 var 19,2 %.

Forventa levealder 68 år, barnedødelighet pr. 1 000 fødte 36,4 (tall fra 2001), uten tilgang til reint vann 28,8 %, leger 5 (2002).

Høykaste-befolkning 28,64 %, dalit 11,35 %,  buddhister 6,4 % (tall fra 2001), andre religioner 11,7 %.

Udayapur ligger på grensa mellom det nepalere kaller *åsdistriktene* og det indre Tarai. Distriktet er tradisjonelt hjemstavn for *raj*-folk som hører til kirat-gruppa. Andelen som dyrker annen religion inneholder de som holder på deres tradisjonelle religion kiranti. I befolkninga er det også innslag av magar og tharu.

## Referanser


## Eksterne lenker
* Kart over Udayapur-distriktet
* Kart med helsestatistikk (på engelsk)
Sindhuli (distrikt)

**Sindhuli ** er et av Nepals 75 distrikter. Areal er 2 491 km², og folketall var i 2011 296 192. 

Det hører til *Janakpur sone* i *Sentralregionen*. Hovedstad er Sindhulimadhi. 

Største by er Kamalamai. Den hadde i 2005 en anslått befolkning på 36 440.

I vest grenser Sindhuli mot Makwanpur, i nordvest mot Kavrepalanchok, i nordøst mot Ramechhap, i øst mot Udayapur, i sørøst mot Dhanusa, i sør mot Mahottari og i sørvest mot Sarlahi.

I distriktet er det 53 landsbyutviklingskomiteer og 1 bykommune. Bybefolkninga er 11,7 %.

Levealderen er 66,1 år. Barnedødelighet pr. 1 000 fødte er 44,7. Folk uten tilgang til reint vann 45 %. (Tall fra 2001.) Antall leger er 6 (2002).

Høykaste-befolkninga er 24,50 %. Dalit er 11,45 %. Buddhister 28,1 %, andre religioner 3,3 %. (Tall fra 2001.)

Antallet buddhister skyldes bl.a. et stort innslag av tamang. Her fins også magar-befolkning.

## Referanser


## Eksterne lenker
* Kart over Sindhuli distrikt
* Kart med helsestatistikk (På engelsk. NB feil i statistikken.)
American University

**American University** (**AU**) er et privat ikke-konfesjonelt universitet i Washington D.C. i USA. Universitetet ble grunnlagt i 1893.

Det har skolepenger på 24&nbsp;430 amerikanske dollar årlig for fulltidsstudenter (2017). 

Det tilbys undervisning i språk fra AU en rekke steder, blant annet i Argentina, Danmark, Egypt, Italia, Jemen, Korea, Libanon, Nigeria, Spania, Russland, Taiwan og Tadsjikistan.

## Fakulteter
**International Service*
*Kommunikasjonsvitenskaper
**Arts and Sciences*
**Public Affairs*
*Rettsvitenskap *(Washington College of Law)*
*Økonomiske vitenskaper *(Kogod School of Business)*

## Referanser


## Eksterne lenker
*
George Washington University

**George Washington University** er et privat universitet i Washington D.C., grunnlagt i 1821 som *Columbian College*. Det ble grunnlagt med utgangspunkt i et initiativ fra president George Washington for å gi ungdom i USA kunnskap om politisk ledelse og administrasjon i kombinasjon med akademisk trening.

Det faglige hovedfokus er på statsvitenskap og internasjonale studier, foruten jus og økonomi. Skolepengene (2006) utgjør US$ 39&nbsp;240, som er høyt i amerikansk sammenheng. Det tildeles alle gradsnivåer inklusive doktorgrad (Ph.D).

Mount Vernon campus ble etablert i 1998.

*GWU* har følgende ni skoler:

* Columbian College of Arts and Sciences
* School of Medicine and Health Sciences 
* Law School 
* School of Engineering and Applied Science 
* Graduate School of Education and Human Development 
* School of Business 
* Elliott School of International Affairs 
* School of Public Health and Health Services 
* College of Professional Studies 

## Referanser


## Eksterne lenker
* 
*  Elliott School of International Affairs
Howard University

**Howard University** er et privat, tradisjonelt afroamerikansk universitet i Washington D.C. i US]. Det ble grunnlagt i 1867 som et av de såkalte tradisjonelt svarte læresteder i USA. 

I 2020 var det 9 153 studenter og 1&nbsp;326 vitenskapelig ansatte ved *Howard*, og skolepengene dette året (høsten 2020) var US$ 22&nbsp;325. Mange av studentene studerer ved hjelp av forskjellige stiender. Studiene strekker seg helt opp til doktorgradsnivå (ph.d.). I 2020 var 83% av studentene afro-amerikanske, 7% utenlandske og resten fordelt på andre etniske grupper. 66% av studentene var kvinner og 34% menn. 

## Referanser


## Eksterne lenker
*
Gallaudet University

**Gallaudet University** i Washington D.C. er verdens første universitet for studenter som er døve eller tunghørte, og er fortsatt det eneste hvor all utdanning og alle programmer er tilrettelagt for døve. Universitetet er offisielt tospråklig og bruker amerikansk tegnspråk (engelsk: *American Sign Language*) og engelsk i undervisningen. 

Universitetet ble grunnlagt 16. februar 1857 som  *Columbia Institution for the Deaf and Dumb and the Blind* av USAs postminister Amos Kendall, og så oppkalt etter Thomas H. Gallaudet, som var pioner for det amerikanske utdannelsessystemet for døve. Kendall utnevnte den 20-årige sønnen av Thomas H. Gallaudet til skolens første direktør. Syv år etter fikk skolen status som høgskole (college) etter et forbundsvedtak undertegnet av president Abraham Lincoln, og fikk da navnet *Columbia Institution for the Instruction of the Deaf and Dumb*. Dette navnet ble endret til *Gallaudet College* i 1954. I 1986 opphøyde den amerikanske kongressen colleget til universitet, og det gir akademiske grader helt opp til doktorgradsnivå. 

## Eksterne lenker
*
Fordham University

**Fordham University** er et privat katolsk universitet under jesuittordenens ledelse i New York City. Det ble grunnlagt i 1841 som *Saint John's College*m og fikk sitt nåværende navn i 1907. Skolepengene er på US$ 30&nbsp;655.

Universitetet er vokst ut av sin opprinnelige *campus*, og har nå tilhold flere steder,  The Bronx, Manhattan og i Tarrytown.

Fordham University er medlem av Association of Jesuit Colleges and Universities. 

## Fakulteter
**Arts and Sciences* (1916)
*Rettsvitenskaper (1905)
*Religion og religionspedagogikk (1969)
**Social Services* (1916)
*Økonomiske vitenskaper (1969)

## Referanser


## Eksterne lenker
*
Georgetown University

**Georgetown University** er USAs eldste katolske universitet, og er ledet av jesuittordenen. Det regnes som et av de amerikanske eliteuniversiteter på en rekke områder, som for eksempel statsvitenskap og juss. Universitetet ligger i bydelen Georgetown vest i USAs hovedstad Washington D.C., mellom 35th Street NW, Glover Archibold Park, Potomac River og Reservoir Road.

Det er ca. 20 kvartaler fra Det hvite hus. 

Universitetets juridiske fakultet *(Georgetown University Law Center)* er det eneste som ikke ligger på universitetets hovedområde. Det er ved New Jersey Avenue, bare noen få kvartaler fra Capitol, Library of Congress og Union Station.

Georgetown University er medlem av Association of Jesuit Colleges and Universities. 

## Historie
Georgetown ble grunnlagt i 1789 av jesuittpater John Carroll (1736–1815). Den formelle grunnleggelsesdagen er 23. januar 1789, men byggearbeidene startet allerede året før; i 1791 ble den første studenten skrevet inn, og i 1792 begynte undervisningen. 23. januar 1789 er datoen da jesuittene fikk skjøtet på eiendommen universitetet ligger på. 

I 1814 fikk Universitetet offisiell anerkjennelse fra USAs kongress i form av et *Federal Charter* (føderalt charter), som president James Madison så undertegnet den 1. mars 1815. Det var det første lærestedet i landet som fikk et slikt charter. I 1850 kom et medisinsk fakultet (i dag: *School of Medicine*), og i 1870 det juridiske fakultet (i dag: Law Center, en campus annetsteds i byen). På den tiden var studiegebyrene på 50 dollar. 

Under pater Patrick Healy (1834–1910), den første afroamerikaner som fikk doktorgradstittel i USA og som var rektor for universitetet fra 1874 til 1882, gjennomlevde Georgetown en ny blomstringstid og forvandlet seg fra et lite *liberal arts college* til et moderne universitet. 

Blant universitetets tidligere studenter er tidligere president Bill Clinton.

## Fakulteter

**Center for Professional Development*
*Diplomatskolen *(Walsh School of Foreign Service)*
*Georgetown College
*Arts and Sciences (Graduate School)
*Medisin
*Helse og sunnhet
*Juss (Georgetown University Law Center)
*Videreutdannelse
*Økonomiske vitenskaper *(Robert Emmett McDonough School of Business)*

## Referanser


## Eksterne lenker
*
Orlog

**Orlog** er et begrep som på norsk bare brukes i sammensetninger som for eksempel orlogsfartøy, orlogsmarine, orlogsgast, orlogskaptein, orlogsmester og orlogsflagg for å indikere tilhørighet til krigsmakt og forsvar. Begrep som orlogsmarine/orlogsflåte/orlogsskip og handelsmarine/handelsflåte/handelsskip brukes for å skille mellom skip som tilhører marinen og skip som blir drevet kommersielt.

*Orlog* stammer fra det nederlandske ordet *oorlog*, som betyr «krig».

## Se også
* Orlogsfartøy
* Orlogsmarine
* Orlogsgast
* Orlogskaptein
* Orlogsflagg
Seth (musiker)

**Seth** tidligere kjent som **Seiji** (født 9. august 1972 i Hiroshima, Japan), er vokalist i Moi dix Mois. Tidligere har han vært med i Amadeus, Brain Hacker og After Image.

For tiden er han også vokalist i Art Cube, hvor han går under navnet **Z** (*zeta*).

## Diskografi
### Demokassetter
Med Amadeus
* 冷えた心に闘争を *[Hieta kokoro ni tousou wo]* (8. april, 2000)

### Album
Med Amadeus
* Mikan no Gosennfu to Kurayami no Meikyuu (13. juni, 2000)

Med Brain Hacker
* hΨ＝０(11. august, 2003)
* hΨ＝０ *2. opplag* (12. november, 2004)

Med Moi dix Mois
* DIXANADU (28. mars, 2007)

### Mini-album
Med After Image
* 黒い結晶 *[Kuroi Kesshou]* (1. februar, 1995)

Med Amadeus
* ルートヴィヒの肖像 *[Ludwig no Shouzou]* (2. februar, 1998)

Med Brain Hacker 
* 繋がれた瞳の中の記憶 *[Tsunagareta Hitomi no Naka no Kioku]* (27. juli, 2004)
* ドッキリホラーショー *[Dokkiri Horror Show]* (12. november, 2004)

Med Moi dix Mois
* Beyond the Gate (1. mars, 2006)

### Singler
Med Amadeus
* In the Mist (9. september, 1998)

Med Brain Hacker
* Coin/カリスマ *[Coin/Karisma]* (30. desember, 2003)

Med Moi dix Mois
* Lamentfull Miss (4. oktober, 2006)

## Eksterne lenker
* Bat Mark Seths personlige side
Breidablikk museum

Redervillaen **Breidablikk** som ligger på Eiganes i Stavanger er en godt bevart herskapsvilla som ble bygget i 1881&ndash;1882 for kjøpmann og reder Lars Berentsen. Villaen er tegnet av arkitekt Henrik Nissen. Breidablikk drives som museum av MUST – Museum Stavanger AS (tidligere stiftelsen Stavanger Museum).

Villaen er i sveitserstil med nyromanske og gotiske stiltrekk. Både bygningen og interiørene er preget av høy håndverksmessig kvalitet. Ved hovedbygningen står fremdeles eiendommens gamle hovedhus og låve fra 1852. Låven inneholder  en utstilling av jordbruksredskaper og hestekjøretøy, Nå bare i bruk som lagerlokale for de ovenfor nevnte tingene. Parken, som er anlagt av gartner Poul H. Poulsson, er godt bevart i engelsk stil med eksotiske trær og buete grusganger.

## Eksterne lenker
* 
* Breidablikk på nettsiden til Museum Stavanger AS
Dalane Sykleklubb

**Dalane sykleklubb** er en sykleklubb for Egersund og Dalane – regionen, Sør-Rogaland. Klubben har over 100 medlemmer med ulike ambisjonsnivåer. Klubben har både offroad (MTB)- og racer-syklister, samt en egen juniorgruppe. Klubben ble stiftet i 1980 og feiret sitt 25-årsjubileum i 2005. I de senere år har klubben ekspandert i form av økning i medlemsmassen og aktivitetsnivå. Klubben er tilsluttet Norges Cykleforbund.
 
## Eksterne lenker
* Dalane sykleklubb – hjemmeside
Roa–Hønefosslinjen

**Roa-Hønefossbanen ** (nytt navn på strekningen fra 6/1-2008) var opprinnelig en del av Bergensbanen. Strekningen ble åpnet i 1909. Bergenstogene kjørte i lang tid på denne linjen via Gjøvikbanen fra Oslo, men dette sluttet i 1989. I dag blir dette rutealternativet stort sett brukt av godstog mellom Oslo og Bergen, og bare unntaksvis til persontrafikk.

Traséen går fra Roa via Jevnaker på Hadeland, og langs østsiden av Randselva ned mot Viul, Hval og Hønefoss i Ringerike.

## Knutepunkt og godstrafikk
Roa og Hønefoss er viktige knutepunkt for jernbanen. På Roa er det bl.a. forbindelse til Oslo og Gjøvik, via Gjøvikbanen. På Hønefoss er der bl.a. forbindelse til Bergen med Bergensbanen og Hokksund / Drammen med Randsfjordbanen, som på sin side gir videre forbindelse til Oslo eller sørover via Sørlandsbanen eller Vestfoldbanen. 

I fremtiden vil etter planen Ringeriksbanen være ferdigbygd i 2031-32, som vil gi en direkteforbindelse mellom Hønefoss og Sandvika. Bergensbanen vil da kjøre Ringeriksbanen, og persontrafikken nord for Hokksund vil da bli borte. Dette jobbes for å erstatte dette togtilbudet med et lokaltogtilbud på Randsfjordbanen tilknyttet Ringeriksbanen, som kan gi betydelig kortere reisetid mellom Modum og Oslo.

## Litteratur
* 
* 
* 

## Eksterne lenker
* 
* Jernbaneverket.no – Standardheving for viktig godsbane (fra 20.05.2009)
* Roa-Hønefosslinjen i Norsk Jernbaneklubbs stasjonsdatabase
Mark St. John

**Mark Leslie Norton**, mest kjent som **Mark St. John** (1956–2007) var en amerikansk gitarist. Han er kjent for å ha vært gitarist i Kiss fra april til desember 1984. 

## Kiss
St. John overtok gitaristjobben i Kiss etter Vinnie Vincent i april 1984. På dette tidspunktet hadde Kiss midlertidig lagt bort sminken og kostymene som var deres kjennemerke, og St. John var med på suksess-albumet *[[Animalize]]*. St. John ble syk under arbeidet med plata, fikk Reiters syndrom (en form for artritt) og var ute av stand til å opptre mer enn tre ganger på turnéen som etterfulgte *Animalize*. Kun én gang fullførte han en konsert. I desember 1984 ble han erstattet av Bruce Kulick. 

Han har også spilt i bandet White Tiger.

Han døde av hjerneblødning 5. april 2007.

## Referanser


## Eksterne lenker
*
New Yorks undergrunnsbane

**New York City Subway** er New Yorks undergrunnsbane. Banen eies av New York kommune, og drives av MTA New York City Transit, en underavdeling av delstaten New Yorks transportdepartement Metropolitan Transportation Authority. Den er et av verdens største undergrunnsnettverk og består av 468 stasjoner og over 1300 km med spor.

Undergrunnsbanen trafikkerer fire av byens fem bydeler; Manhattan, Brooklyn, The Bronx og Queens. Bydelen Staten Island har sin egen, atskilte jernbanelinje (*[[Staten Island Railway]])*, som trafikkeres med samme type vogner. 

## Linjer og ruter
Systemet består av 24 forskjellige ruter, inkludert tre korte skyttelruter. Hver rute har en egen farge, og identifikasjon som består av et tall eller en bokstav. Fargen bestemmes av rutens trasé gjennom det sentrale Manhattan. Linje G trafikkerer ikke Manhattan i det hele tatt, og har fått en limegrønn farge. De tre skytteltogene (kalt linje S) kjennetegnes av en mørk gråfarge.

Enkelte ruter kjører ekspress på deler av strekningen. Undergrunnsbanen er åpen hele døgnet, men rutene kan forandre seg noe i løpet av natten, slik at ruter som normalt kjører ekspress stopper ved alle stasjoner på nattetid for å erstatte rutene som ikke kjører hele døgnet. Linjene J og Z følger et såkalt "skip-stop"-mønster i rushtiden, slik at de hopper over annenhver stasjon (J betjener stasjonene som Z hopper over og vice versa). Tabellen under viser hovedsakelig kjøremønsteret som følges på dagtid hverdager.

## Eksterne lenker
* 
* Linjekart fra offisielt nettsted
* Uoffisiell side med historie, bildegalleri og informasjon
Tennis under Sommer-OL 2004

Tennis under Sommer-OL 2004 i Athen i Hellas ble spilt på ti forskjellige baner i Det olympiske tennis senteret. 172 utøvere konkurrerte i 4 grener. For første gang fikk topp rangerte spillere på verdensrankingen delta.
 

## Singel menn
 







## Double menn
 






## Single kvinner
  







 

## Double kvinner
 






## Medaljestatistikk
Wellesley College

**Wellesley College** er en privat, ikke-kommersiell høyskole for kvinner i Wellesley nær Boston i delstaten Massachusetts i USA. Den ble etablert i 1870 og er et *[[liberal arts college]]*.
 Undervisningen begynte i 1875.

I høstsemesteret 2006 hadde den 2&nbsp;318 studenter, og 320 akademiske ansatte, en lærertetthet som er blant de høyeste blant alle universiteter og høyskoler i USA. Skolepengene var samtidig US$ 33&nbsp;072 på årsbasis. Skolen samarbeider tett med Massachusetts Institute of Technology og en rekke lokale andre høyskoler i Boston og omegn, og underviser i grupper på 12-24 studenter opp til bachelornivå.

Statens lånekasse for utdannings lister for godkjente utenlandske skoler har Wellesley College, men kun med sosialøkonomistudiet. Den er ikke i det hele tatt i listen over skoler godkjent for tilleggsstøtte.

Skolen ligger på en 2000 mål grøntområde (skog, park, strødd med skolebygninger, og innsjøen «Lake Waban»). Den er omtalt som  en av «verdens vakreste skolemiljø» av Forbes Magazine i 2010.

Wellesley College praktiserer «need blind admission» hvor studentens økonomi skal ikke påvirke opptaksmuligheten. Wellesley er generøs med stipendier som dekker opptil 100 % av studentenes behov, og mer enn halvparten av studentene blir hjulpet av dette.

Den første norske kvinnelige filolog og doktorand, Clara Holst, underviste der på en tid da universiteter både i Norge og i Tyskland fortsatt var stengt for kvinnelige fakultetsmedlemmer. Mange ledende kvinneskikkelser (Hillary Clinton, Madeleine Albright, Song Meiling – fru Chiang Kai-shek-) har studert ved Wellesley College.

Dramaet *[[Mona Lisa Smile]]* med Julia Roberts i hovedrollen gjengir skolemiljøet i året 1953.

## Rangeringer

*[[U.S. News & World Report]]* rangerte Wellesley College som nummer 4 blant liberal arts-collegene i USA i 2015, *[[Forbes]]* plasserte det på 26.-plass blant alle colleger i USA, mens *[[Washington Monthly]]* rangerte det som nr. 14 av amerikanske liberal arts-colleger i 2014.

Wellesley College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
* 
*
Pål Eide

**Pål Eide** (født 16. mai 1972 i Hadsel) er en tidligere spiller i den norske eliteserien i innebandy. Han startet karrieren i AK-90, men da klubben ble lagt ned pga. manglende rekruttering gikk han over til Slevik IBK. Han var Sleviks lagkaptein i alle de 7 sesongene han spilte i eliteserien. Han måtte legge opp pga. en kneskade.

## Meritter

Pål Eide debuterte på landslaget i 1992 da han spilte for AK-90, og i sin karriere fikk han med seg 30 offisielle kamper. Her scoret han 11 mål og la 6 assist, noe som gir en total på 17 poeng.

### Poengstatistikk

Sesongen 96/97: 18 mål 16 assist. 34 poeng totalt
Sesongen 97/98: 9 mål 17 assist. 26 poeng totalt
Sesongen 98/99: 14 mål 22 assist. 36 poeng totalt
Sesongen 99/00: 9 mål 14 assist. 23 poeng totalt
Sesongen 00/01: 13 mål 13 assist. 26 poeng totalt
Sesongen 01/02: 12 mål 13 assist. 25 poeng totalt
Sesongen 02/03: 4 mål 16 assist. 20 poeng totalt

## Referanser
Marbella

**Marbella** er en by og kommune i Málaga-provinsen i Andalucía i Sør-Spania. Marbella har  innbyggere (2011).

Stedet er en viktig turistby ved Costa del Sol og har blant annet flere større golfbaner i sin omegn. Disse tiltrekker turister fra hele verden og særlig fra Nord-Europa og Midtøsten.

Marbella er bebodd av mennesker fra 137 nasjonaliteter. Den årlige gjennomsnittlige temperaturen er rundt 18,5 º C, med 320 soldager i året.

I byen finnes det en mengde spisesteder; restauranter, barer og diskoteker. Marbellas havn, Puerto Banus, ligger utenfor selve sentrum, som også har en havn, dog ikke like kjent.

Det er lett å ta seg til Marbella via veien A7 samt autopistaen, den bompengebelagte motorveien, AP7. Det finnes hyppige bussforbindelser mellom Algeciras og Marbella. Det er to flyplasser å velge blant. Málaga lufthavn er storflyplassen som flest velger, men skal man til Storbritannia eller Madrid, kan man like gjerne benytte seg av Gibraltars lufthavn, da det er like langt til begge.

## Geografi
Marbella kommune har en landstripe som strekker seg langs 44 kilometer (27 miles) fra kysten av Penibéticoregionen, skjermet av skråningene av kystfjellkjeden, som inkluderer Bermeja, Palmitera, Royal, White and Alpujata sub- spenner. 

På grunn av nærhet til fjellene til kysten har byen et stort gap mellom den nordlige og sørlige siden og gir dermed utsikt over hav og fjell fra nesten alle deler av byen. Kystlinjen er sterkt urbanisert; det meste av landet som ikke er anlagt med golfbaner, har blitt utviklet med små boligområder.

Marbella grenser i nord av kommunene Istán og Ojén, på nordvest av Benahavís, på vestsiden av Estepona og på nordøst av Mijas. Middelhavet ligger i sør.

## Referanser


## Eksterne lenker
*
Buskerud fylkesfotoarkiv

**Buskerud fylkesfotoarkiv** er sentralarkiv for fotohistorisk materiale fra Buskerud.  Arkivet er fylkesansvarlig i det nasjonale fotobevaringsarbeidet og rommer ca. 200 000 fotografier fra ca. 1850 og fram til i dag, hvorav en reprosamling på mer enn 100 000 bilder og ca. 70 000 (ca. 8 tonn) er originale glassplater. Fylkesfotoarkivet har felles kontorer og telefoner med Ringerikes Museum på Norderhov i Ringerike kommune. Nye klimaregulerte magasiner er nå bygget i det nye museet på *Veien Kulturminnepark* Hringariki  

Buskerud fylkesfotoarkiv ble lagt til Ringerike i 1987 og er administrativt underlagt distriktskonservatoren ved Ringerikes Museum, økonomisk Buskerud fylkeskommune. Arkivet ledes av fylkesfotograf Bjørn Johnsen fra Hønefoss, som ble ansatt som fylkesfotograf 1. juni 1992. Arkivet gir rådgivning om fotobevaring, om konservering av fotografisk materiale, om digital behandling av fotografisk materiale og om opphavsrett. Arkivet fotograferer også for alle konsoliderte museer i fylket og leverer bilder til publikasjoner og utstillinger. 

## Referanser


## Se også
* Ringerikes Museum
Alnabanen

**Alnabanen** er en 5,2&nbsp;km lang jernbanestrekning for godstrafikk mellom Alnabruterminalen og Grefsen i Oslo. Linjen ble åpnet i 1901 for å gjøre det mulig for tog å kjøre direkte fra Gjøvikbanen (og dermed Bergensbanen) til Hovedbanen eller toggården på Alnabru. Banen har aldri hatt noen regulære stasjoner, men hadde en rekke side- og industrispor til diverse bedrifter i området langs linjen. En del scener fra filmen *[[Olsenbanden og Dynamitt-Harry på sporet]]* fra 1977 er innspilt langs denne linjen. 
Per i dag er det lite trafikk igjen på Alnabanen og kun fire til åtte godstog kjører på linjen daglig.

## Spørsmål om passasjertrafikk
Det har tidligere blitt vurdert å ha passasjertrafikk på strekningen, spesielt i årene opp mot 2010 ble dette vurdert flere ganger, men hvor man landet på at man ikke ønsket dette. Blant annet konkluderte Jernbaneverket med at de ikke ville teste en slik mulighet, mens NSB sa at de ikke hadde nok ledig materiell til å sette inn.
Under *Fastsettelse av program for planarbeidet* til Lørenbanen i 2009 kom det fram at: «Jernbaneverket er positive til prosjektet, som et godt alternativ til persontrafikk på Alnabanen. Persontrafikk på Alnabanen ble utredet i 2006, og konklusjonen var at investeringene var altfor høye i forhold til et svært usikkert trafikkgrunnlag. Konklusjonen ble støttet av Storting og departement.» En så langt siste rapport ble lagt frem i 2011 av Ruter, som sa: «Persontrafikk på Alnabanen vil gi lav trafikantnytte og ikke være samfunnsøkonomisk lønnsomt» og anbefalte i stedet andre tiltak som:
* Lørensvingen, som knytter sammen Grorudbanen og Ringbanen
* Bussbane langs Ring 3 mellom Storo/Sinsen og Økern/Bryn som del i tilrettelegging for flere mulige nye bussforbindelser
* Busslinjen E3 Sandvika – Gardermoen via Ring 3
* Ny Ensjø jernbanestasjon på Gjøvikbanen med direkte tilknytning til Ensjø

Lørenbanen ble så bygget. Denne åpnet i 2016, og trafikkerer den samme strekningen fra Storo via Sinsen mot Økern og derfra videre opp Groruddalen.

## Referanser


## Eksterne lenker
* Alnabanen i Norsk Jernbaneklubbs stasjonsdatabase
* Oslo kommune, Byarkivet